|  |  |  |
| --- | --- | --- |
| **Meno \_\_\_\_\_\_\_\_\_\_\_\_\_\_ Škola \_\_\_\_\_\_\_\_\_\_\_\_\_\_\_\_\_\_\_\_\_\_\_** | | |
| **Dátum \_\_\_\_\_\_\_\_** **Hodina \_\_\_\_\_\_\_\_\_** **Čas** \_\_\_\_\_\_\_\_\_\_ **Trieda** \_\_\_\_\_\_\_ | | |
| **Téma hodiny:** | | |
| **Hlavný cieľ vyučovacej hodiny:**  *Cieľ vyučovacej hodiny orientovaný na výkon žiaka na zvolenú tému. Stanovenie jasného a celkového cieľa hodiny – v čo dúfate, že dosiahnete. Cieľ vyplýva z cieľov predmetu. Je to aj odpoveď na otázku – prečo, načo idem vyučovať?* | | |
| **Špecifické učebné (čiastkové) ciele:**  *Ciele jednotlivých častí vyučovacej hodiny (didaktických aktivít) na naplnenie hlavného cieľa. Napíšte jasné, jednoznačné formulácie cieľov, čo očakávate aby žiak vedel urobiť, aké získa poznatky, aké zručnosti ako výsledok jeho aktívnej práce na hodine. Musia vyplývať z hlavného cieľa a základného učiva.* | | |
| **Obsahové vymedzenie základného učiva / vzdelávací štandard geografie :**  *Stanovenie základného učiva – je výber hodnotného a primeraného obsahu učiva (to, čo sa majú žiaci učiť na vyučovaní) s ohľadom na učebné požiadavky vo vzdelávacom štandarde pre predmet geografia. Znamená ujasnenie si štruktúry učiva a to najmä, ktoré pojmy sú základné, ktoré pomocné a ktoré rozširujúce. Súčasťou je aj vzťahová analýza, t.j. aké sú vzťahy medzi pojmami, predmetmi a javmi.* | | **Medzipredmetové vzťahy a kľúčové kompetencie žiaka vo vyučovaní:**  *Naznačte možné prepojenia s obsahom (témami) iných predmetov a uveďte niektoré aspekty učenie sa majúce spojenie s rozvojom a dosiahnutím kľúčových kompetencií vo vyučovaní. Horizontálne a vertikálne medzipredmetové vzťahy. Aby si žiaci neosvojovali učivo izolovane, len ako sumu vedomostí, ale ako integrovaný systém.* |
| **Informačné zdroje:**  *Navrhnúť potrebné a vhodné informačné zdroje, ktoré budú žiaci potrebovať pri učení (grafy, tabuľky, schémy, vekové pyramídy, diagramy, fotografie, filmy a pod.).* | | **Didaktická technika/zariadenie výučbových priestorov:**  *Zabezpečiť a vytvoriť vhodné pracovné podmienky. Pripraviť učebňu na vyučovanie s ohľadom na plánované aktivity (príprava prístrojov a zariadení).* |
| **Žiaci so špeciálnymi výchovno-vzdelávacími potrebami (diferencovaný a individuálny prístup):**  *Prispôsobiť podmienky, obsah, formy, metódy a prístupy vo výchove a vzdelávaní (špeciálnopedagogická starostlivosť) u tých žiakov, ktorí majú napr. zdravotné znevýhodnenie alebo pochádzajú zo sociálne znevýhodneného prostredia (tzv. školská integrácia).* | | **Akčné body**:  *Analýza predchádzajúcich vedomostí a skúseností žiakov je východiskom pre tvorivú prácu s učivom (učivo môže byť žiakom známe alebo neznáme) a pre organizáciu hodiny.* |
| **Učebné úlohy / činnosti vedúce k naplneniu cieľa** | **Čas** | **Vyučovacie metódy / postupy** |
| *Učebné úlohy sú konkrétne činnosti žiakov pri učení sa na vyučovaní. Pri ich návrhu vychádzame z uplatňovania požiadaviek na základné učivo, cieľ vyučovania a postup učenia sa (uplatnenie princípu najprv prijať nové poznanie a potom si ho osvojiť). Úlohy treba operacionalizovať (čo má konkrétne a preukázateľne robiť žiak?), vymedziť podmienky (podľa ktorých sa budú realizovať – vymedzenie spôsobu riešenia, vymedzenie pomôcok, prostredia) a stanoviť kritérium hodnotenia (podľa ktorého je možné posúdiť, kedy je úloha dobre vypracovaná). Úlohy môžu byť zvládajúce a rozvíjajúce.* | *Vymedzenie časovej dotácie na úlohy. Koľko času budú trvať jednotlivé aktivity na riešenie úloh. Pomáha monitorovať tempo práce na hodine.* | *Akým spôsobom sa budú žiaci učiť, akým spôsobom budú riešiť úlohy – je to aj odpoveď na otázku ako postupovať? Čo budú robiť žiaci, čo učiteľ? Vyberáme z bohatej palety existujúcich metód rešpektujúc zákonitosti vyučovacieho procesu, obsah učiva, cieľ hodiny, vek žiakov, štruktúru triedy, materiálne vybavenie školy a schopnosť samotného učiteľa.* |
| **Spôsob hodnotenia žiakov:**  *Spätná väzba, hodnotenie, sebahodnotenie, korekcie – navrhnite spôsob hodnotenia výsledkov učenia sa žiakov. Je to aj odpoveď na otázku ako zistím výsledok učebnej činnosti žiakov?* | | |
| **Hodnotenie učenia sa (činnosti žiakov)**  *Aký bol reálny stav procesu učenia sa?*  *Ako hodnotili žiaci vyučovanie?*  *Čo sa im páčilo a čo nie?*  *Čo sa naučili žiaci na vyučovaní?*  *Ako ste to zisťovali?*  *Aké nové poznanie ste získavali?*  *Aké zmeny, korekcie je potrebné vykonať, aby sa zvýšila miera aktívneho učenia sa žiakov na vyučovaní?* | | **Hodnotenie vyučovania (činnosti učiteľa)**  *Ako bolo učenie naprojektované? Stručne vyjadrite aká bola téma, základné učivo, cieľ, úlohy, spôsoby a prostriedky na učenie sa, kritériá splnenia úloh a plánovaný čas. Ako hodnotíte skutočný priebeh vyučovania? Čo ste dosiahli a čo nie s ohľadom na ciele, úlohy, spôsoby učenia sa, kritériá úloh, potrieb času a aké boli výsledky žiakov? V čom boli problémy, čo mienite nabudúce zmeniť, ktoré korekcie navrhujete na zlepšenie účinnosti procesu učenia na vyučovaní?* |